Արտուշ Արզումանյան

Արտուշ Արարատի Արզումանյան (), ՀՀ զինված ուժերի սպա, կապիտան։

Կենսագրություն 
Ծնվել է 1979 թվականին Գորիս քաղաքում։ Սովորել է Գորիսի թիվ 5 միջնակարգ դպրոցում, որից հետո ուսումը շարունակել է Գորիսի պետական քոլեջում և Երևանի Մեսրոպ Մաշտոցի անվան համալսարանում։ 1997-1999 թվականներին անցել է ժամկետային զինծառայության։ 1999 թվականից ծառայության է անցել Հայաստանի N զորամասում։ 

2015 թվականին սովորել է Երևանի Վազգեն Սարգսյանի անվան ռազմական ինստիտուտում և ստացել լեյտենանտի կոչում։ 2016 թվականին եղել է N զորամասի ՀՊՂԴ  հրամանատար։ 

Մասնակցել է Քառօրյա պատերազմին, որից հետո նշանակվել է վաշտի հրամանատար։ 2017 թվականին եղել N զորամասի պարենային ծառայության պետ։ Մեկ տարի անց ստացել է ավագ լեյտենանտի զինվորական  կոչում և նշանակվել սպառազինության գծով հրամանատարի տեղակալ։ Կապիտանի զինվորական կոչումը ստացել է 2019 թվականին։

Մահացել է 2020 թվականի  հոկտեմբերի 28-ի գիշերը` 44-օրյա պատերազմի  ժամանակ՝ զինամթերք տեղափոխելիս։

Հուղարկավորվել է Եռաբլուր զինվորական պանթեոնում։

Ընտանիք 
Եղել է ամուսնացած, ունի երեք որդի։ Կինը որպես բուժքույր մասնակցել է Քառօրյա և 2020 թվականի հայ-ադրբեջանական պատերազմներին։

Պարգևներ
«Անբասիր ծառայության առաջին աստիճանի» մեդալ, (2006)
«Անբասիր ծառայության երկրորդ աստիճանի» մեդալ, (2013) 
«Դրաստամատ Կանայանի» մեդալ, (2016) 
«Հայաստանի Երկրապահ հուշամեդալ», (2017) 
«ՀՀ Զինված Ուժեր 20 տարի հոբելյանական մեդալ», (2017)
«Անբասիր ծառայության երրորդ աստիճանի» մեդալ (2019)։

Ծանոթագրություններ

Արտաքին հղումներ 
Կապիտան Արտուշ Արզումանյան (տեսանյութ)

Զինվորական սպաներ
44-օրյա պատերազմի մասնակիցներ հայկական կողմից
Քառօրյա պատերազմ